Invoerder van luukse motors in hof vir bedrogArgieffoto James Sbusiso Xulu (38) het Woensdag in die gespesialiseerde kommersiëlemisdaadhof in Bellville verskyn en die saak is tot 11 Oktober uitgestel vir verhoor. Volgens die klagstaat is Viglietti Motors in Kaapstad die amptelike invoerder en agent van Ferrari en Masserati in Sub-Sahara Afrika. Xulu is in November 2009 aangestel as Viglietti Motors se versendingsbestuurder en is later bevorder tot Market Demand Trading, ŉ filiaal van Viglietti Motors, se versendingbestuurder. Xulu moes as versendingsbestuurder toesig hou oor die invoer en uitvoer van Ferrari en Masserati-voertuie. Die staat voer aan Xulu het tussen 2011 en 2013 ŉ totale bedrag van R2 955 043 van die groep se Nedbank-rekening na sy private Standard Bank-rekening oorgeplaas. Xulu staan tereg op 34 aanklagte van bedrog en diefstal.